open-index/open-wikipedia-markdown huggingface dataset:
Aki Lahtinen

**Aki Arimo Lahtinen** (s. 31. lokakuuta 1958 Jyväskylä) on suomalainen, 1970-luvun lopulla ja 1980-luvulla maajoukkueessakin pelannut jalkapalloilija. Hän pelasi pääasiassa oikeana laitapuolustajana, mutta esiintyi myös keskuspuolustajana sekä vasemmalla laidalla. Lahtinen oli ensimmäinen suomalaispelaaja, joka sai säännöllisesti peliaikaa Englannin pääsarjassa.

Lahtinen aloitti pelaajauransa Oulun Palloseurassa, jonka runkopelaajiin hän kuului seuran noustua mestaruussarjaan 1975. Menestyksekkäiden kotimaan sarjakausien jälkeen Lahtinen siirtyi Englannin pääsarjaan (tuolloin 1. divisioona) nousseeseen Notts Countyn joukkueeseen, jossa hän pelasi neljän vuoden ajan. Seuran pudottua 3. divisioonaan 1985 hän palasi takaisin kotimaahan Kemin Palloseuraan. Vuonna 1988 Lahtinen palasi kotikaupunkiinsa Ouluun ja sen silloiseen pääsarjaseuraan Oulun Työväen Palloilijoihin, joiden joukkueessa hän pelasi uransa viimeiset kaudet vuoteen 1990 saakka. Lahtinen toimi myös OTP:n valmentajana loppukaudella 1990, kun joukkueen valmentajana toiminut puolalainen Mirosław Sajewicz oli vapautettu tehtävästään.

Lahtinen pelasi Suomen olympiajoukkueessa Moskovan olympialaissa 1980. Hän pelasi Suomen kaikki kolme ottelua avauskokoonpanossa. Lahtinen valittiin ennen olympiaturnausta Suomen MM-karsintaottelun kokoonpanoon Bulgariaa vastaan, mutta hän olisi menettänyt edustusoikeutensa olympialaisissa, joten Suomen valmennusjohto peruutti valinnan. Sittemmin hän pelasi yhteensä yli 20 ottelua vuosien 1982, 1986 ja 1990 MM-kilpailujen sekä vuosien 1984 ja 1988 EM-kilpailujen karsinnoissa.

## Saavutukset

* Suomen-mestaruus 1979, 1980
* Vuoden jalkapalloilija (Palloliiton valinta) 1980, 1981
* Vuoden jalkapalloilija (urheilutoimittajien valinta) 1980

## Lähteet
Vilho Vartiainen

**Vilho Bernhard Vartiainen** (22. lokakuuta 1927 Sulkava – 22. lokakuuta 2018 Helsinki) oli suomalainen laulaja, tenori, ooppera-, operetti- ja iskelmälaulaja, jonka suurin hitti on ”Nuoruusmuistoja”. 

Vilho Vartiainen lauloi nuotilleen jo pikkupoikana, ja vanhemmat passittivat Vilhon Viipurin musiikkiopistoon, jossa hän sai klassisen musiikin koulutuksen. Vuonna 1949 Vartiainen muutti Helsinkiin, jossa hän teki aluksi satunnaisia laulukeikkoja päätyönsä ohella. Hänen ensimmäinen levytyksensä oli Kaarlo Valkaman jenkka ”En enää itke” vuodelta 1951. Vuoteen 1958 mennessä Vartiainen teki 22 levytystä Levytukku-yhtiön Triola-levymerkille, minkä jälkeen levytyksissä seurasi miltei kahden vuosikymmenen tauko.

Hän lauloi Suomen kansallisoopperan kuorossa 27 vuoden ajan vuodesta 1954, laulaen myös solistirooleja (mm. Pohjalaisten Kriivari, Figaron häiden Don Basilio ja Hoffmannin kertomusten neljä karakteritenoriroolia). Vuonna 1978 Vartiainen teki todellisen läpimurtonsa vanhan tanssimusiikin saralla levyttäessään Lasse Pihlajamaan valssin ”Nuoruusmuistoja”. Osallistuessaan Lappeenrannan humppafestivaaleille hän tuli tutuksi laajan tanssiyleisön keskuudessa. ”Nuoruusmuistojen” menestyksen vanavedessä Vartiainen levytti kaikkiaan neljä vanhaa tanssimusiikkia sisältävää albumia vuoteen 1984 mennessä. Näinä vuosina hän teki tiivistä yhteistyötä Rauno Lehtisen kanssa, johon hän oli tutustunut 1960-luvun lopulla.

Vartiaisen laajaa ohjelmistoa konserttimusiikista viihteeseen on kuultu monissa radio- ja televisio-ohjelmissa Suomessa ja Virossa. Vilho Vartiainen myös sävelsi ja sanoitti useita yksinlauluja (mm. Yö haaveita on, Lauluni Sinulle ja Suomenimaa). Vartiainen jatkoi esiintyvän taiteilijan uraansa 2000-luvulle saakka. Hän kuoli lokakuussa 2018 91-vuotissyntymäpäivänään.

## Diskografia
* *Muistoja* (1978)
* *Laulajan tie* (1979)
* *Pink champagne* (1983)
* *Ruusuja sinulle* (1984)
* *20 suosikkia Nuoruusmuistoja* (1997)

## Lähteet

## Aiheesta muualla
*
Nelivarvaskilpikonna

**Nelivarvaskilpikonna** (*Testudo horsfeldii* syn. *Agrionemys horsfieldii*) kuuluu yleisimpiin Suomessa lemmikkinä pidettäviin kilpikonnalajeihin. Tämän kilpikonnalajin alkuperäinen tieteellinen nimi on *Testudo horsfieldii*, mutta joidenkin tutkijoiden mielestä se täytyisi siirtää omaan *Agrionemys*-sukuunsa, sillä sen tunnusmerkit (mm. liikkumaton vatsakilpi, etu- ja takakynsien muoto)poikkeavat niin huomattavasti kaikista elävistä tai fossiilisista maakilpikonnista.

Luonnossa nelivarvaskilpikonnia tavataan Afganistanin, Kazakstanin, Turkmenistanin, Iranin, Länsi-Kiinan sekä Kaspianmereltä itään jäävän entisen Neuvostoliiton alueella. Nelivarvaskilpikonnat asustavat luonnossa vuoristoissa, 800–2&nbsp;300 metrin korkeudessa sijaitsevilla aavikoilla ja aroilla. Yleisimmin konnia tavataan lähteiden ja vuoristopurojen varsilta. Nelivarvaskonnat suosivat kuivaa maaperää (savea ja hiekkaa), johon ne saattavat kaivaa jopa 2 metrin pituisen käytävän minne suojautua päivän kuumuutta.

Sekä kreikankilpikonna että nelivarvaskilpikonna asuvat alueilla, joilla on sodittu – ja soditaan – paljon. Näiden kilpikonnien tärkeitä elinalueita on tuhoutunut sotien seurauksena, ja itse kilpikonnapopulaatiot ovat kärsineet. Salakuljetus on myös vakava ongelma. Kilpikonnat saatetaan sulloa ahtaisiin laatikoihin, joissa osa ehtii murskaantua kuoliaiksi ennen perille pääsyä. Nykyään kilpikonnien vientiin maasta toiseen vaaditaankin CITES-todistus, joka osoittaa, että eläin on laillisesti maassa. Nykyisin myös kotimaisia, vankeudessa kasvatettuja yksilöitä on saatavilla lemmikiksi.

Nelivarvaskilpikonnat vaativat mahdollisuuden talvehtimiseen. Vankeudessa ne vaativat monipuolisen kasvisruokavalion joka koostuu enimmäkseen lehtevistä kasveista ja sisältää vain vähän proteiinia ja rasvaa. Vitamiini- ja kalsiumlisä ruokaan sekä UVB-valo ja lämmittelypaikka ovat välttämättömiä. Liian korkea ilmankosteus, veto tai väärä ruokavalio sairastuttavat eläimen helposti. Ne vaativat runsaasti tilaa liikkumiseen ja suljettu terraario ei ole niille soveltuva asumus liian huonon ilmanvaihdon vuoksi.

## Lähteet
The Donnas

**The Donnas** on yhdysvaltalainen vuonna 1993 perustettu rockyhtye. 

Ennen The Donnas -nimen käyttöä yhtye ehti julkaista 7-tuumaisen levyn nimellä Ragady Anne sekä *Steal Yer Lunch Money* -albumin nimellä The Electrocutes.

The Donnasin jäsenet ovat syntyneet vuonna 1979 ja he ovat kotoisin Kaliforniasta, San Franciscon Bay Arealta. He käyttivät aiemmin taiteilijanimiä Donna A (Anderson), Donna C (Castellano), Donna F (Ford) ja Donna R (Robertson). Yhtye luopui taiteilijanimien käytöstä *Gold Medal* -albumin julkaisun yhteydessä.

## Julkaisuhistoria

The Donnasin ensimmäinen albumi julkaistiin 27. tammikuuta 1998. Albumin nimi on *American Teenage Rock 'n' Roll Machine* ja siltä ei julkaistu yhtään singleä. The Donnasin toinen albumi *The Donnas* julkaistiin vain puoli vuotta ensimmäisen jälkeen, 28. heinäkuuta 1998. 

Kolmas albumi *Get Skintight* julkaistiin 8. kesäkuuta 1999 ja neljäs albumi *The Donnas Turn 21* julkaistiin 23. tammikuuta 2001. Sen ainoa singlejulkaisu oli "40 Boys in 40 Nights". Viides studioalbumi *Spend the Night* julkaistiin 22. lokakuuta 2002. Ensimmäinen tältä albumilta julkaistu single oli Suomessakin ahkeraan radiosoittoon päätynyt "Take it Off", toinen single oli "Who Invited You" ja kolmas "Too Bad About Your Girl". 

Kuudes studioalbumi *Gold Medal* julkaistiin 26. lokakuuta 2004. Albumin ensimmäinen single oli "Fall Behind Me". Kappale pääsi Billboard 200 -listalla sijalle 34. Toinen singlejulkaisu albumilta oli "I Don't Want to Know (If You Don't Want Me)".

The Donnas julkaisi virallisen bootleg-dvd:n *Donnas Desert Moon* vuoden 2007 alussa. DVD sisältää vuonna 2005 Kaliforniassa kuvatun fan club -konsertin.

Vuonna 2007 ilmestynyt albumi *Bitchin*' julkaistiin omakustanteena.

## Jäsenet
* Brett Anderson, laulu
* Amy Cesari, rummut (2009-)
* Maya Ford, basso
* Allison Robertson, kitara

### Entiset jäsenet

* Torry Castellano – rummut (1993–2009)

## Julkaisut
### Albumit
* *[[The Donnas (albumi)|The Donnas]]* (1998)
* *[[American Teenage Rock 'n' Roll Machine]]* (1998)
* *[[Get Skintight]]* (1999)
* *[[The Donnas Turn 21]]* (2001)
* *[[Spend the Night]]* (2002)
* *[[Gold Medal]]* (2004)
* *[[Bitchin']]* (2007)

### Singlet
* "40 Boys in 40 Nights" (2002)
* "Take It Off" (2003)
* "Who Invited You" (2003)
* "Too Bad About Your Girl" (2003)
* "Fall Behind Me" (2004)
* "I Don't Want to Know (If You Don't Want Me)" (2005)

## Konsertit Suomessa
Yhtye on vieraillut Suomessa kaksi kertaa.
* Tavastia, Helsinki, 17. syyskuuta 2003
* Provinssirock, Seinäjoki 18. kesäkuuta 2005

## Aiheesta muualla
* Yhtyeen virallinen kotisivu  
*
Niverävaahtera

**Niverävaahtera** (*Acer campestre*) on vaahteralaji, joka kasvaa Keski-Euroopassa kalkkipitoisilla seuduilla lehtimetsissä. Se kasvaa pohjoisimmillaan luonnonvaraisena Euroopassa Etelä-Tanskassa. Se on melko vähälukuinen puulaji, ja kasvaa pensaana tai pienenä puuna. Nuoret oksat ja lehtiruodit ovat maitiaisnesteelliset. Lehdet ovat 4–10 senttimetriä pitkät, aluksi hienokarvaiset, sittemmin kaljuuntuvat. Myös oksat ovat hienokarvaiset. Lehdet muistuttavat paljon metsävaahteran lehtiä, mutta ovat syvälovisemmat, tylppähampaisemmat. Se kukkii toukokuussa. Kukinto on pysty, huiskilomainen ja melko vaatimaton, kellertävänvihreänvärinen. 

Suomessa niverävaahteraa voi kasvattaa Etelä-Suomessa puisto- ja pihapuuna tai -pensaana.

## Lähteet
* 
* 

### Viitteet

## Aiheesta muualla
* Laji.fi: Niverävaahtera (''Acer campestre'')
* Mustila Arboretum: Niverävaahtera (''Acer campestre'') 
* Trees and Shrubs Online: ''Acer campestre'' 
* Integrated Taxonomic Information System (ITIS): ''Acer campestre'' 
* Global Biodiversity Information Facility (GBIF): ''Acer campestre''
Arolan junaturma

**Arolan junaturma** tapahtui 26. marraskuuta 1986 Kuhmon Härmänkylässä rataosalla Kontiomäki–Vartius Arolan rautatieaseman länsipuolella noin 40 kilometriä itään Paltamon Kontiomäeltä. Onnettomuus tapahtui, kun Kontiomäeltä Vartiukseen matkalla ollut tyhjä tavarajuna ajoi ratapengersortumaan ja suistui alas korkealta ratapenkereeltä. Junan miehistönä oli veturinkuljettaja sekä koneapulainen, jotka loukkaantuivat.

Junassa oli kaksi Dv12-sarjan dieselveturia sekä tyhjiä puutavaravaunuja. Junan veturit, Dv12 nrot 2508 ja 2617, putosivat alas sortuneelta penkereeltä ja vaurioituivat pahoin. Vetureiden päälle kasaantui useita tyhjiä tavaravaunuja. Veturinkuljettaja hautautui osittain ratapenkereestä hyttiin vyöryneeseen hiekkaan, ja koneapulainen joutui kaivamaan hänet esiin.

Turmassa raiteilta suistuneiden vetureiden romuttamista paikan päällä suunniteltiin, mutta talven tultua turmapaikalle rakennettiin tiepohja nostureita varten ja veturit nostettiin takaisin kiskoille. Molemmat veturit ovat yhä liikenteessä.

## Lähteet
*Ilta-Sanomat, Iltalehti, Kaleva 27. marraskuuta 1986

## Aiheesta muualla
* Vaunut.org: kuvia turmapaikalta
Randy Crawford

**Randy Crawford** (syntymänimeltään **Veronica Crawford**, s. 18. helmikuuta 1952 Macon, Georgia, Yhdysvallat) on yhdysvaltalainen jazz- ja R&B-laulaja. Hän sai vuonna 1982 BRIT Awardsissa palkinnon parhaana brittiläisenä naissolistina.

Randy Crawford tuli ensi kerran suuremman yleisön tietoisuuteen esiintyessään jazzlegenda George Bensonin ja Cannonball Adderleyn kanssa 1970-luvulla.  Myöhemmin hän on laulanut myös Bootsy Collinsin, Johnny Bristolin, Quincy Jonesin ja Al Jarreaun kanssa. Kansainvälisen läpimurtonsa Crawford teki laulaessaan soolon Crusaders-yhtyeen hitissä *Street Life* (1979). Kappale oli suosittu myös discoissa ja on yksi discon kultakauden avainkappaleista. Se oli mukana myös elokuvissa *[[Sharky’s Machine]]* ja *[[Jackie Brown]]*.

1980-luvulla Randy Crawford keskittyi soolouraansa. Vuosikymmenen albumeilta tunnetuimmiksi hiteiksi nousivat *One Day I'll Fly Away* (1980) ja *You Might Need Somebody* (1981). Vuonna 1986 Crawford palasi hittilistoille sielukkaalla balladilla *Almaz* (1986), jonka Katri Helena on levyttänyt suomeksi. 1990-luvulla Crawford julkaisi muutamia soololevyjä, jotka eivät ole mainittavammin menestyneet.

2000-luvulla Randy Crawford on esiintynyt Crusaders-yhtyeen perustajan Joe Samplen jazztrion kanssa. Pianoa soittavan Samplen lisäksi triossa soittavat Samplen poika Nick (akustinen basso) ja Steve Gadd (rummut). Crawford on levyttänyt trion kanssa kaksi levyä, *Feeling Good* ja *No Regrets*, joilla he tulkitsevat omien kappaleiden lisäksi muutamia jazzin ikivihreitä kappaleita, Crawfordin ja Crusadersin aiempia kappaleita sekä jopa Edith Piafia. *No Regretsin* nimibiisi on tulkinta Piafin legendaarisesta chanson-bravuurista ”Non, je ne regrette rien”.

Crawford esiintyi Helsingissä 3. marraskuuta 2008 Finlandia-talossa Joe Sample Trion säestämänä. Aiemmin hän on esiintynyt Suomessa vuonna 1987.

## Albumit
* *Everything Must Change* (1976)
* *Miss Randy Crawford* (1977)
* *Raw Silk* (1979)
* *Now We May Begin* (1980)
* *Secret Combination* (1981)
* *Windsong* (1982) mukana ”One Hello” (I Ought To Be In Pictures -elokuvan teema)
* *Nightline* (1983)
* *[[Abstract Emotions]]* (1986)
* *Rich and Poor* (1989)
* *Through the Eyes of Love* (1992)
* *Don't Say It's Over* (1993)
* *Naked and True* (1995)
* *Every Kind of Mood: Randy, Randi, Randee* (1997)
* *Permanent* (aka *Play Mode*) (2001)
* *Feeling Good* (Joe Samplen kanssa) (2006)
* *No Regrets* (Joe Samplen kanssa) (2006/2008)
MZD2 (tytärammus)

**MZD-2** eli **Type-90** (Norinco Type-90) on kiinalainen Norincon valmistama tytärammus (tytärpommi), jota voidaan kuljettaa esimerkiksi 122 mm:n *Type-81*-raketeilla kohteeseensa. Type-81-rakettiin (kuorma-ammukseen) sopii 39 Type-90 tytärammusta.

Varmaa tietoa kaikista käyttäjämaista tai varastojen suuruudesta ei ole. Landmine Actionin lokakuun 2006 raportin mukaan MZD2-pommeja ja muita rypälepommeja on löydetty syyskuussa 2006 erittäin runsaasti Etelä-Libanonista. UNIFILin tarkkailijan raportti esittää, että 90 prosenttia Etelä-Libanoniin osuneista rypäleammuksista laukaistiin Israelin–Libanonin välisten kesän 2006 sotatoimien viimeisen 72 tunnin aikana ennen tulitaukoa. Israelilaisten lähteiden mukaan  Israel ampui kolmen päivän aikana Etelä-Libanoniin pelkästään rakettien kuorma-ammuksissa yhteensä 1,2 miljoonaa tytärpommia. Lukumäärä oli ilmeisesti vain osa tykistön ja ilmasta pudotettujen rypäleammusten tytärpommeista. Etelä-Libanonista syyskuussa 2006 löydetyt MZD2-tytärpommit löytyivät alueilta ja osumakuvioista, johon Israel oli kohdistanut rypäleammustulitusta. Kymmeniä tuhansia erityyppisiä räjähtämättömiä rypäleammuksia on löytynyt Etelä-Libanonista sotatoimien jälkeen, ja ne ovat aiheuttaneet hyvin huomattavaa humanitaarista kärsimystä siviileille. MZD-2:ia ammuttiin myös Pohjois-Israeliin kesällä Israelin ja Hizbollahin keskenään käymien 34 päivää kestäneiden sotatoimien kuluessa. Human Rights Watchin mukaan MZD-2:ia käytti Israeliin osuneissa raketeissa Hizbollah. 

Lisäksi MZD-2 -tytärpommeja on raportoitu käytetyn Syyrian sisällissodassa, jossa niitä on israelilaislähteen mukaan pudotettu edullisista droneista. 

## Lähteet
Leena Vanamo

**Ritva-Leena Vanamo** (17. maaliskuuta 1964 Helsinki – 7. syyskuuta 2020 Helsinki) oli suomalainen iskelmälaulaja, joka lauloi jo kahdeksanvuotiaana Radion lapsikuorossa. Hän keikkaili ahkerasti ja oli mukana muun muassa Marion Rung show’ssa. Yhdessä Frederikin kanssa Vanamo levytti italoiskelmän ”Haluan vain sun”, joka nähtiin televisio-ohjelmassa *[[Hittimittari]]* vuonna 1984. Samana vuonna julkaistiin  Vanamon uran ainoa pitkäsoitto, diskoiskelmää sisältänyt *[[Sua kaipaan]]*. Levyn hitti oli ”Viet itsekontrollin” (Laura Braniganin ”Self Control”). Vanamo nähtiin myös kolmesti Kevään Sävel -kilpailussa kappaleilla "Tykkään susta" (1984), ”On kaikki juuri tässä” (1985) ja ”Viini viimeinen” (1986).

Vanamo menehtyi 56-vuotiaana syyskuussa 2020. Hänet on haudattu Pyhän Laurin kirkon hautausmaalle Vantaalle.

## Diskografia
* *[[Sua kaipaan]]* (1984)

## Lähteet

## Aiheesta muualla
* 
* Leena Vanamon muistokirjoitus ''Helsingin Sanomissa''.
M42 (tytärammus)

**M42** on yhdysvaltalainen tytärammus (tytärpommi), joka toimitetaan kohteeseensa käyttämällä kuorma-ammusta (rypälepommia). M42:ssa ei ole itsetuhojärjestelmää kuoressa, mutta Israel Military Industries voi toimittaa uuden itsetuhomekanismin sisältävän kuoren vanhoihin varastoituihin M42:iin, jolloin niitä voi käyttää kuorma-ammuksissa (rypälepommeissa).
Markus Paija

**Markus Paija** (s. 6. toukokuuta 1974 Helsinki) on suomalainen jalkapallovalmentaja ja entinen jalkapalloilija. Hän oli pelipaikaltaan keskuspuolustaja.

Paija debytoi Veikkausliigassa kaudella 1994 Turun Palloseuran riveissä. Kaudeksi 2000 hän siirtyi Jokereihin, minkä jälkeen joukkueet vaihtuivat tiuhaan: FC Lahti (2001), FC Hämeenlinna (2002), Norjan 2. divisioonan Nybergsund IL (2003–2004), Rovaniemen Palloseura (2005) ja Vaasan Palloseura (2006–2007). Kaudeksi 2008 Paija siirtyi Ykkösen JJK:hon, jota hän oli nostamassa Veikkausliigaan kauden päätteeksi. Hän edusti joukkuetta myös sen ensimmäisellä liigakaudella 2009, mutta puratti sopimuksensa kesken kauden perhesyiden vuoksi.

Paija on pelannut kaikkiaan 233 Veikkausliiga-ottelussa ja tehnyt niissä 11 maalia. Hän saavutti SM-hopeaa Jokereissa kaudella 2000 ja SM-pronssia TPS:ssä kaudella 1996. Hän toimi kaudella 2010 Åbo IFK:n pelaajavalmentajana Simo Valakarin kanssa. Kausina 2011–2012 hän toimi FC Bodan päävalmentajana sekä pelaajana Kolmosessa.

## Lähteet
Gerhard Grimmer

**Gerhard Grimmer** (6. huhtikuuta 1943 Sankt Katharinaberg – 9. lokakuuta 2023) oli itäsaksalainen maastohiihdon maailmanmestari, joka oli parhaimmillaan 1970-luvun alussa.

Grimmer syntyi toisen maailmansodan aikaan nykyisen Tšekin tasavallan alueella Hora Svaté Kateřinyssä, joka oli silloiselta saksankieliseltään nimeltään Sankt Katharinaberg. Hän kuului siis sudeettisaksalaisiin. Grimmer kävi koulunsa sodanjälkeisessä Itä-Saksassa Seligenthalin kaupungissa. 

Grimmer siirtyi vuonna 1961 Oberhofiin Horst Wagnerin hiihtovalmennukseen. Hän voitti maansa nuorten hiihtomestaruuden vuonna 1963 ja teki ensiesiintymisensä aikuisten kansainvälisissä arvokilpailuissa Oslon MM-kilpailuissa 1966 sijoittumalla 50 kilometrillä yhdeksänneksi. Lopullisesti hän nousi hiihtomaailman huipulle Vysoké Tatryn MM-kilpailuissa 1970 saavuttamalla hopeaa 30 kilometrillä ja viestissä sekä pronssia 50 kilometrillä ja sijoittumalla 15:nneksi 15 kilometrillä. Falunin MM-kilpailuissa 1974 hän voitti maailmanmestaruuden 50 kilometrillä ja viestissä sekä saavutti hopeaa 15 kilometrillä, jossa hän hävisi Norjan Magne Myrmolle vain 0,9 sekuntia kaaduttuaan matkalla. Lisäksi hän sijoittui 30 kilometrillä kuudenneksi.

Grimmer osallistui talviolympialaisiin kolme kertaa eli vuosina 1968–1976. Vuoden 1968 Grenoblen kisoissa 15 kilometrillä hän oli 29:s, 30 kilometrillä 15:s. ja hiihti seitsemänneksi tulleessa Itä-Saksan viestijoukkueessa. Sapporon olympialaisissa 1972 hän pystyi sairastumisen vuoksi hiihtämään vain viestin, jossa Itä-Saksa sijoittui kuudenneksi. Innsbruckin vuoden 1976 talviolympialaisissa Grimmer saavutti parhaan henkilökohtaisen sijoituksen, kun hän oli 50 kilometrillä viides. Hän sijoittui 30 kilometrillä 15:nneksi, viestin Itä-Saksan joukkue joutui keskeyttämään.  

Grimmer voitti Holmenkollenin kisojen 50 kilometriä vuosina 1970 ja 1971. Hän sijoittui 85 kilometrin pituisessa Vaasahiihdossa toiseksi vuonna 1970. Grimmer vastaanotti Holmenkollen-mitalin vuonna 1975. Itä-Saksan hiihtomestaruuksia Grimmer voitti kaikkiaan 20 vuosina 1965–1975; niistä 16 henkilökohtaisia ja neljä tuli ASK Vorwärts Oberhofin viestijoukkueen jäsenenä.

Urheilu-uransa jälkeen Grimmer opiskeli sotilaspoliittisessa korkeakoulussa vuosina 1977–1980. Hän oli liittynyt jo vuonna 1966 maata johtaneen Saksan sosialistinen yhtenäisyyspuolueen (SED) jäseneksi. Sen jälkeen hän toimi ASK Vorwärts Oberhofin johtotehtävissä ja erosi everstin arvoisena Saksan jälleenyhdistymisen aikoihin. Tällöin hän toimi vuoden 1985 Seelfedin MM-hiihtojen teknisenä delegaattina. Yhdistyneessä Saksassa hän toimi vuosina 1990–1995 itäisen Saksan osavaltion Thüringenin hiihtoliiton puheenjohtajana. Vuosina 1991–2003 Grimmer toimi Thüringenin osavaltiossa laajemminkin osavaltion urheilutoiminnan aktivoijana. Asuinpaikkana hänellä oli nuoruuden kotiseutu Seligenthal.

## Lähteet
* 

### Viitteet
Japaninhappomarja

**Japaninhappomarja** (*Berberis thunbergii*) on happomarjakasveihin kuuluva, Japanista kotoisin oleva pensas. Lajia käytetään puutarhoissa aitakasvina tai vapaasti kasvaviin istutuksiin.

## Ulkonäkö ja koko

Japaninhappomarja on piikikäs, pysty ja kasvaa 0,5–1 metriä korkeaksi. Edellisen kesän kasvaimen kuori on punaruskea, kuluvan kesän kasvainranka on kalju. Lehdet ovat oksissa kierteisesti. Lehtilapa on 1–3 cm pitkä, vastapuikea, suippotyvinen ja ehytlaitainen. Haaroissa sijaitsevat oralehdet ovat yksipiikkisiä. Kukinto on 2–4-kukkainen sarjamainen terttu, tai kukat ovat yksittäin. Keltaiset kukat ovat kaksineuvoisia. Kehälehtiä on yhdeksän kappaletta, joista sisimmät kuusi ovat terälehtimäisiä. Mesilehtiä ja heteitä on tavallisesti kuusi kappaletta, emejä yksi. Japaninhappomarja kukkii Suomessa kesä-heinäkuussa. Kukinnan jälkeen kypsyvät punaiset ja pitkulaiset, kaksisiemeniset marjat. Kasvin raa’at marjat ovat myrkyllisiä, mutta kypsinä ne ovat syötäviä.

## Levinneisyys
Japaninhappomarja kasvaa alkuperäisenä luonnonkasvina Japanin etelä- ja keskiosissa. Suomessa japaninhappomarjaa kasvaa paikoitellen luonnonvaraisena Ahvenanmaalla, Varsinais-Suomessa, Uudellamaalla, Hämeessä ja Etelä-Karjalassa.

## Elinympäristö
Alkuperäisellä levinneisyysalueella Japanissa japaninhappomarja kasvaa laidunniityillä ja erilaisissa pensaikoissa. Suomen luonnossa sitä esiintyy viljelykarkulaisena.

## Käyttö
Japaninhappomarjaa käytetään puistoissa ja puutarhoissa vapaasti kasvavana koristepensaana tai aitakasvina. Suomessa se menestyy Ilmatieteen laitoksen määrittämillä kasvuvyöhykkeillä I–V, mutta vaurioituu helposti pahoin poikkeuksellisen kylminä pakkastalvina.

Kasvista on jalostettu useita viljelylajikkeita, joista Suomessa tavataan muun muassa lajikkeita 'Atropurpurea' eli purppurahappomarja, 'Atropurpurea Nana', 'Aurea', 'Erecta' ja 'Red Chief'. Lajikkeet eroavat toisistaan koon ja lehtilavan värin puolesta, joka vaihtelee punertavasta kellertävään.

## Lähteet
* *Mansimarjasta punapuolaan. Marjakasvien kulttuurihistoriaa*. Toim. Klemettilä, Hannele & Jaakola, Laura. Maahenki Oy, Helsinki 2011. .
* 
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen puu- ja pensaskasvio*. Toim. Hämet-Ahti, Leena & Alanko, Pentti & Palmén, Annikki & Tigerstedt, Peter M. A.. 2. uudistettu painos. Dendrologian seura – Denrologiska Sällskapet r.y., Helsinki 1992.

### Viitteet

## Aiheesta muualla
* 
* Puutarha.net: Japaninhappomarja (''Berberis thunbergii'')
* ITIS: ''Berberis thunbergii'' 
* United States Department of Agriculture (USDA): ''Berberis thunbergii''
Falko Götz

**Falko Götz** (s. 26. maaliskuuta 1962) on saksalainen jalkapallovalmentaja ja entinen pelaaja. 

## Ura pelaajana

Götz aloitti peliuransa itäberliiniläisessä FC Vorwärtsissä, josta siirtyi BFC Dynamoon pelaten siellä vuoteen 1983 saakka. Hän jatkoi uraansa Bayer 04 Leverkusenissa, jonka riveissä juhli UEFA Cupin voittoa 1988. Hän siirtyi samaisen kauden päätteeksi 1. FC Kölniin, jonka paidassa oli lähellä Saksan mestaruutta kahteen otteeseen, mutta joukkue jäi toiseksi sekä kausilla 1988–89 että 1989–90. 

Götz jätti Saksan kentät 1992 ja jatkoi uraansa Turkissa Galatasarayn riveissä. Götzin edustama Galatasaray juhli Turkin mestaruutta kahdesti peräkkäin ennen Götzin paluuta Saksaan. Hän pelasi 1. FC Saarbrückenin riveissä kauden 1994–95 ja siirtyi sitten Hertha BSC Berliniin. Götz lopetti peliuransa 1997 kun Hertha nousi 1. Bundesliigaan.

**Meriitit pelaajana**

* UEFA Cupin voitto: 1988
* Turkin mestaruus: 1993, 1994
* Turkin Cupin voitto: 1993

## Ura valmentajana

Götz jäi peliuransa jälkeen Hertha BSC Berlinin organisaatioon valmentaen vuosina 1997–2000 seuran amatööri- ja nuorisojoukkueita. Kaudella 2001–02 Götz toimi ykkösjoukkueen päävalmentajana helmikuusta kesäkuuhun Jürgen Röberin lähdön myötä. Maaliskuussa 2003 hänestä tuli TSV 1860 Münchenin päävalmentaja. Hän toimi tehtävässä vuoden verran. Heinäkuussa 2004 Götz palasi Hertha BSC Berlinin päävalmentajaksi. Hänen johdollaan seura sijoittui parhaimmillaan 1. Bundesliigassa neljänneksi kausina 2001–02 ja 2004–05. 

Huhtikuussa 2007 Hertha antoi potkut Götzille ja hänen apuvalmentajansa Karsten Heine nostettiin seuran päävalmentajaksi kauden loppuun. Sittemmin Götzia on povattu turkkilaisseura Galatasarayn päävalmentajaksi.

Joulukuussa 2008 saksalainen Kicker kertoi verkkosivuillaan, että Götz palaa takaisin valmennustehtäviin aloittaen tammikuussa Regionalligassa pelaavan Holstein Kielin päävalmentajana.  Pesti Kielissä ei kuitenkaan ollut pitkäaikainen ja menestyksekäs, sillä Götz sai potkut tehtävistään syyskuussa 2009. 

Kesäkuussa 2011 Götz palasi valmennustehtäviin Vietnamin maajoukkueen uutena päävalmentajana. Götzin vastuulle tulivat A- ja U23-maajoukkueiden valmennus.  Tulokset U23-joukkueen kanssa eivät tyydyttäneet maan jalkapalloliiton johtoa ja Götz sai potkut jo joulukuun lopulla 2011. 

Huhtikuun lopussa 2013 Götz allekirjoitti kaksivuotisen sopimuksen 2. Bundesliigassa pelaavan Erzgebirge Auen kanssa.  Götzin johdolla Aue sijoittui kaudella 2013/14 sarjassa sijalle 14. Toinen kausi alkoi heikosti ja neljän tappion myötä putoamisviivan alapuolelle pudonnut Aue erotti Götzin syyskuun alussa 2014. 

Heinäkuussa 2015 Götz palasi valmennustehtäviin Regionalligaseura 1. FC Saarbrückenin päävalmentajaksi.  Götzin johdolla Saarbrücken pelasi kohtuullisesti Regionalligan keskikastissa, mutta silti seurajohto erotti hänet maaliskuussa 2016. 

Huhtikuussa 2016 Götzistä tuli 2. Bundesliigassa pelaavan FSV Frankfurtin päävalmentaja. Götzin tavoitteena oli pelastaa FSV putoamiselta, mutta viimeisen kierroksen voitokkaasta ottelusta huolimatta seuran kohtalona oli pudota 3. Ligaan. Kauden jälkeen Götz jätti tehtävänsä ja hänet korvasi Roland Vrabec.

## Lähteet
Taalainkoivu

**Taalainkoivu** (*Betula pendula* f. *dalecarlica*) on rauduskoivun liuskalehtinen muoto. Taalainkoivu on löydetty Taalainmaalta Ruotsista vuonna 1767. Sen lehti muodostuu kahdesta toisiaan allekkaisesta liuskasta. Näin ollen lehdessä on kärkiä yhteensä viisi. Eräs toinen rauduskoivun liuskalehtinen versio on loimaankoivu (f. *crispa*), jossa on yksi liuskapari, joten kärkiä on kolme. Kummatkin liuskalehtiset rauduskoivut ovat riippaoksaisia, ja niitä käytetään koristepuina. Loimaankoivun taimia myydään taimitarhoissa usein tunnetumman taalainkoivun nimellä.

## Lähteet
M395

**M395** (englanniksi koko nimeltään *155-mm Cargo Projectile M395 *) on israelilainen Israel Military Industries Ltd.:n valmistama kuorma-ammus 155 mm tykeille. Se kykenee kuljettamaan 63 M85-tytärammusta. Britannian maavoimat ovat hyväksyneet sen tunnuksella L20A1 ja Sveitsin puolustusvoimat KaG88. M395:n kantama vaihtelee tykin putken pituudesta johtuen 23 kilometristä (L39) 28 kilometriin (L52). 

## Muualla
* Britannia, L20A1
* Sveitsi, KaG88

## Lähteet
360 asteen palaute

**360 asteen palaute** on yleisnimi menetelmille, joiden avulla yksittäinen henkilö tai ryhmä saa palautetta oman työnsä ja toimintansa kannalta tärkeiltä yhteistyökumppaneilta tai sidosryhmiltä. Termi 360 asteen palaute on syntynyt ajatuksesta, että palautteen antajia tunnistettaessa ja valittaessa katsotaan kaikkiin suuntiin – katse kiertää ympyrän kehää täydet 360 astetta. 

360 asteen palautteiden yleisin sovellus on johtamispalaute, jota esiintyy käytännössä, kun esimiehen välittömät alaiset arvioivat kysymyslomakkeen avulla hänen johtamistapaansa. Omakuvansa realistisuuden selvittämiseksi palautetta saava esimies tekee samalla kysymyssarjalla myös oman itsearvioinnin. Tavanomaiseen käytäntöön kuuluu lisäksi palautteen pyytäminen omalta välittömältä esimieheltä. Projekteissa, prosesseissa, matriisiorganisaatioissa tai tiimeissä johtamispalaute voidaan välittömien alaisten lisäksi pyytää henkilöiltä, joita johdetaan ilman varsinaista muodollista esimiesasemaa.

Palautteen antajina voivat olla myös kollegat, saman ryhmän jäsenet, sisäiset asiakkaat ja jopa asiakkaat. Johtamisen laadun arviointia ja kehittämistä varten tehdyissä palautemenetelmissä on kuitenkin yleensä kysymyksiä asioista ja toimintatavoista, joita näiden muiden tahojen on vaikeaa tai jopa mahdotontakin arvioida. Heiltä palaute kannattaakin yleensä hakea kyseiseen yhteistyösuhteeseen paremmin sopivilla menetelmillä, kuten yhteistyöpalautteella tai henkilökohtaisella asiakaspalautteella.

## Lähteet

## Aiheesta muualla
*360 asteen palautteet ja niiden käyttö kehittämisen tukena
Taru Stenvall

**Taru Stenvall** (15. kesäkuuta 1909 Kiukainen – 5. joulukuuta 1999 Helsinki) toimi talvi- ja jatkosodan aikana Mikkelissä Päämajan upseerien käytössä olleiden ravintoloiden tarjoilijana ja myöhemmin Kulosaaren Casinolla hovimestarina. Stenvall on kirjoittanut useita teoksia, joissa hän tarkastelee päämajan upseereita ja erityisesti marsalkka Mannerheimia tarjoilijan näkökulmasta. Hänen myöhemmässäkin tuotannossaan on omaelämäkerran ja ajankuvan piirteitä.

Lottiin liittynyt Stenvall kutsuttiin tarjoilijaksi Mikkelin Seurahuoneelle Päämajan siirryttyä Mikkeliin talvisodan alettua. Jatkosodan aikana Stenvall tarjoili hotelli Kalevassa (Seurahuone oli tuhoutunut pommituksissa 3. maaliskuuta 1940 aamuyöllä). Hän toimi tarjoilijana myös Mannerheimin junassa marsalkan 75-vuotispäivien aikana.

Stenvall kuoli Helsingissä Kivelän sairaalassa joulukuussa 1999.

## Teokset
*
*
*
*

## Lähteet
Dutasteridi

**Dutasteridi**  (tuoteniminä **Avodart**, **Avidart**, **Avolve**, **Duagen**, **Dutas**, **Dutagen**, **Duprost**, **Duodart**) on 5-alfa-reduktaasin inhibiittori, lääkeaine joka estää testosteronin muuttumisen dihydrotestosteroniksi (DHT). Sitä käytetään hoitona DHT:n aiheuttamiin sairauksiin, kuten eturauhasen hyvälaatuiseen liikakasvuun.

## Luokitus ja toimintatavat

Dutasteridi kuuluu 5-alfa-reduktaasia ehkäisevien lääkkeiden luokkaan, jotka estävät entsyymejä muuttamasta testosteronia dihydrotestosteroniksi. Myös lääkeaine nimeltä finasteridi kuuluu samaan ryhmään. Kliiniset tutkimukset ovat osoittaneet dutasteridin toimivan tehokkaammin kuin finasteridin, sillä se estää 5-alfa-reduktaasin molempia isoformi-tyyppejä, kun finasteridi ehkäisee vain yhtä.

## Käyttötarkoitukset

Vaikka dutasteridi on virallisesti hyväksytty ainoastaan eturauhasen liikakasvun hoitoon, mikä onkin sen yleisin käyttö, sitä voidaan käyttää myös hoitomuotona miestyyppisessä hiustenlähdössä. Lääkkeen kehitellyt yhtiö suoritti hiustenlähdön hoitoon liittyviä FDA-testejä aina vuoteen 2002 asti, jolloin ne kuitenkin lopetettiin. Vaikka dutasteridia ei koskaan hyväksyttykään viralliseksi hiustenlähtölääkkeeksi, lääkäreillä on silti oikeus määrätä sitä myös tähän tarkoitukseen. Englanniksi tällaista käytäntöä nimitetään "off-label" -lääkemääräykseksi, mikä tarkoittaa, että lääkettä käytetään toiseen tarkoitukseen kuin mihin valmistaja on sen sertifioinut.

Syyt hiustenlähdön hoitoon liittyvien tutkimusten päättymiseksi eivät ole julkista tietoa. On kuitenkin spekuloitu, että Avodart ei olisi ollut tarpeeksi hyvä erottuakseen Propeciasta (finasteridi-valmiste), jonka myynnin väitetään olevan alhaisempaa kuin mitä lääkettä lanseeratessa odotettiin. Näin ollen dutasteridin tuotto-odotukset hiustenlähtölääkkeenä eivät olisi olleet tarpeeksi hyvät kattamaan tuotekehityksen ja markkinoinnin kustannuksia.

Internetin keskustelupalstoilla on myös liikkunut vahvistamattomia tietoja, joiden mukaan dutasteridin sivuvaikutukset, jotka ovat pääsääntöisesti samat kuin finasteridilla (erektiohäiriöt, gynekomastia) olisivat yleisempiä ja voimakkaampia kuin finasteridia käytettäessä. Myös migreenikohtauksia ja päänsärkyä on epävirallisesti kerrottu esiintyvän dutasteridin käyttäjien keskuudessa.

## Pakkausselosteet
*Avodart 

## Katso myös
*Hiustenlähdön hoito
*Finasteridi
*Minoksidiili

## Lähteet
*Avodartin virallinen mainossivusto 
*Tietoa dutasteridin hiustenlähtöhoitokokeista 

## Aiheesta muualla
*Kyoto Encyclopedia of Genes and Genomes (KEGG): Dutasteride 
*ChemBlink: Dutasteride 
*ChemSpider: Dutasteride
MGM Resorts International

**MGM Resorts International** () on yhdysvaltalainen yhtiö, joka kehittää, omistaa ja ylläpitää kasinoja sekä hotelleja pääasiallisesti Las Vegasissa. Yhtiö aloitti toimintansa 31. toukokuuta 2000 MGM Grand Inc.:n ja Mirage Resorts, Inc.:n yhdistyttyä. MGM Resorts International on tällä hetkellä maailman toiseksi suurin peliyhtiö.

Miljardööri Kirk Kerkorian ja hänen Tracinda Corporation ovat suurimmat MGM Resorts Internationalin omistajat. Kerkorian omisti aikaisemmin myös Metro-Goldwyn-Mayer-elokuvastudion, josta aiempi nimi MGM Grand, Inc. juonsi juurensa.

Vuonna 2005 yhtiö omisti 3,4&nbsp;km² maata Las Vegas Stripillä. Yhtiön vuotuinen liikevaihto on noin 7,4 miljardia Yhdysvaltain dollaria

## MGM Resorts Internationalin omaisuus
Kaikki kiinteistöt ovat MGM Resorts Internationalin täysin omistamia, ellei toisin mainita.

### Las Vegas, Nevada

* Bellagio Hotel/Casino
* Circus Circus
**Slots-A-Fun Casino
* Excalibur
* Luxor
* Mandalay Bay 
**THEhotel at Mandalay Bay
* MGM Grand Las Vegas
**The Signature at MGM Grand
* The Mirage
* Monte Carlo Hotel/Casino
* New York-New York Hotel/Casino
* Treasure Island, ti
* CityCenter

### Muualla Nevadassa
* Circus Circus Reno, Reno, Nevada
* Silver Legacy Resort Casino, Reno, Nevada (51 %:n omistajuus yhdessä Eldorado Hotel Casinon kanssa)
* Colorado Belle Hotel & Casino, Laughlin, Nevada
* Edgewater Hotel and Casino, Laughlin, Nevada
* Railroad Pass, Henderson, Nevada 
* Nevada Landing Hotel and Casino, Jean, Nevada
* Gold Strike Hotel and Gambling Hall, Jean, Nevada
* Primm Valley Resorts, Primm Valley, Nevada
**Buffalo Bill's
**Primm Valley Resort
**Whiskey Pete's
**Star of the Desert Arena
**Primm Valley Golf Club
* Shadow Creek Golf Coursehttp://www.shadowcreek.com/, North Las Vegas, Nevada

### Muu omaisuus
* Gold Strike Resort and Casino, Tunica, Mississippi 
* Grand Victoria, Elgin, Illinois 
* MGM Grand Detroit, Detroit Michigan (50 %:n omistajuus yhdessä Partners Detroit, L.L.C.:n kanssa)
* Beau Rivage Hotel and Casino, Biloxi, Mississippi 
* Borgata Hotel/Casino and Spa, Atlantic City New Jersey (50 %:n  omistajuus yhdessä Marina District Development Corporation, LLC:n kanssa)
* MGM Grand Macau, Macao, Kiina (yhteistyöprojekti Pansy Ho Chio-kingin kanssa, avautui vuonna 2007)

### Tytäryhtiöt
* MGM Mirage Vacationshttp://www.mgmmiragevacations.com/ , Milwaukee, Wisconsin
* Primadonna Resorts

## Aiheesta muualla

*MGM Miragen kotisivut
*MGM Miragen profiili Yahoossa
Benu-lintu

**Benu-lintu** (käytetään myös nimiä **Bennu** ja **Benhu**) on egyptiläisen mytologian pyhä lintu. Kreikkalaiset yhdistivät sen feeniks-lintuun. Benu on harmaahaikara, joka tunnettiin auringonjumala Ran ruumiillistumana tai sieluna. Benun palvontapaikka oli Heliopoliin kaupunki. Linnun uskottiin palaavan sinne joka viidessadas vuosi. Herodotos kertoo Benun kiertelevän eksoottisissa maissa keräämässä yrttejä. Yrtit lintu toi mukanaan Heliopoliin alttarille rakentaakseen niistä nuotion, jossa sitten poltti itsensä tuhkaksi herätäkseen jälleen uuteen elämään. Linnun sanottiin nousevan tuhkasta kolmen päivän kuluttua. Benu liittyi läheisesti egyptiläiseen ajanlaskuun, ja sen temppelit oli varustettu lukuisilla aikaa mittaavilla laitteila. 

Benu-lintu symboloi tulvivaa Niiliä, uudelleensyntymää ja Aurinkoa.

Benu-lintua hyödynsivät myöhemmin myös katoliset kirkkoisät, jotka näkivät Benussa kuolemattoman sielun symbolin sekä vertauskuvan Kristuksen ylösnousemuksesta kolmantena päivänä tuonelaan astumisensa jälkeen. Benua ja Kristusta yhdistivät myös neitseellinen syntymä.

## Lähteet
*

### Viitteet

## Aiheesta muualla
*Tietoa taruolennoista
*Ancient Egypt: The mythology (englanniksi)
*Egyptian: Bennu bird (klikkaa kuvaa)
2.4 mR

**2.4 mR** on purjeveneluokka ja se on pienin metrimittasäännön mukaisista konstruktioluokista. Kansainvälinen Paralympiakomitea hyväksyi vuoden 2000 paralympialaisissa kilpailtavan yhden hengen köliveneen tyypiksi *Norlin Mark III*:n, joka on 2.4mR-purjeveneluokan mukainen venetyyppi. Muita malleja ovat *Stradivari 2.4 mR* ja *Eide 2.4 mR*.

Luokan veneet ovat melko pieniä, joten niillä purjehtiminen on fyysisesti suhteellisen kevyttä.

Turkulainen Niko Salomaa kilpaili 2.4 mR-luokassa Lontoon Paralympialaisissa 2012.

## Kuvia

Kuva:Heiko Kroeger 24mR (retuschiert).jpg| Heiko Kroeger Saksan mestaruuskilpailuissa
Kuva:2.4 Meter class sailboat.jpg | Brombachseellä Saksassa


## Lähteet

* Kansainvälinen 2.4 mR luokkaliitto

## Aiheesta muualla

* Suomen 2.4 mR luokkaliitto 
* Voimassa olevat luokkasäännöt
Karjalaisen Kulttuurin Edistämissäätiö

**Karjalaisen Kulttuurin Edistämissäätiö (KKES)** on yleishyödyllinen suomalainen apurahasäätiö. Säätiön kotipaikka on Joensuu ja toiminta-alue Pohjois-Karjala ja Etelä-Karjala. Säätiö toteuttaa tarkoitustaan myöntämällä apurahoja ja avustuksia Karjalaa käsittelevään tieteelliseen tutkimustoimintaan, muuhun karjalaiseen kulttuuritoimintaan ja pohjoiskarjalaisten nuorten opiskeluun sekä järjestämällä kulttuuritilaisuuksia ja ylläpitämällä perinnelaitoksia ja -kokoelmia. Vuosittain apurahoja myönnetään noin 600&nbsp;000 euroa.

## Hallinto
Säätiön toimisto sijaitsee Joensuussa, osoitteessa Siltakatu 18.  Säätiöllä on toimitusjohtaja, joka on KTM Arttu Taponen. Hallintoneuvoston puheenjohtaja on FM Liisa Ryyppö ja hallituksen puheenjohtaja professori Marjatta Palander. Hallituksen muut jäsenet ovat CEO Ari Mononen, kulttuurijohtaja Anu Talka, professori Matti Tolvanen, hallintojohtaja Tiina Tolvanen, varatuomari Tuomo Vatanen ja hallinto-ja talousjohtaja Outi Örn.

Säätiön kunniajäseniä ovat kauppaneuvos Väinö H. Broman, kanslianeuvos Matti Halonen, Diplomi-insinööri Pentti Immonen ja asessori Timo Nevalainen.

## Apurahat ja palkinnot
Tieteen, taiteen ja muun karjalaisen kulttuuritoiminnan apurahat ovat haettavina sähköisesti kerran vuodessa, marraskuussa. Apurahoja myönnetään Karjalaa käsittelevään tieteelliseen tutkimukseen, ammatillisesti harjoitettavaan taiteelliseen työskentelyyn ja muuhun kulttuuritoimintaan Etelä- ja Pohjois-Karjalassa sekä siirtokarjalaisperinteitä vaalivaan toimintaan Suomessa.

Opiskeluapurahat pohjoiskarjalaisille, tutkintoaan yliopistossa, ammattikorkeakoulussa tai ammattiopistossa suorittaville nuorille ja lahjakkaille opiskelijoille ovat sähköisesti haettavina kerran vuodessa, toukokuussa.

Säätiö on perustanut Karelia-kirjallisuuspalkinnon, jonka saaja julkistetaan ensimmäisen kerran tammikuussa 2026.

## Perinnerakennukset
* Parppeinvaaran runokylä : Karjalainen perinnemaisema, Ilomantsi
* Murtovaaran talomuseo: Vaara-asutusmuseo, Valtimo
* Olli Tiaisen maja: Leinosenlampi, Ylämylly
* Karjalantalo: Joensuu

## Omistuksia
KKES:n taloutta hoidetaan konsernina, johon kuuluu säätiön lisäksi yhdeksän tytäryhtiötä. Konsernitaseen loppusumma oli vuoden 2023 tilinpäätöksessä 31 miljoonaa euroa. Pitkäaikaisia velkoja konsernilla oli 3,3 miljoonaa euroa.

Säätiön varallisuus koostuu kiinteistö- ja asunto-osakeyhtiöiden osakkeista, finanssisijoituksista sekä maa- ja metsäalueista.

## Lähteet

## Aiheesta muualla
*
Eugene Armstrong

**Owen Eugene Armstrong** (5. kesäkuuta 1953 – 20. syyskuuta 2004) oli yhdysvaltalainen siviilityöntekijä, jonka Abu Musab al-Zarqawin johtama Irakin al-Qaida sieppasi ja murhasi Irakissa syyskuussa 2004. Hänet siepattiin 16. syyskuuta 2004 yhdessä yhdysvaltalaisten Jack Hensleyn ja brittiläisen Kenneth Bigleyn kanssa Bagdadissa. Sieppaajat uhkasivat tappaa panttivangit, ellei Yhdysvallat suostu vapauttamaan irakilaisia naisvankeja. Armstrong mestattiin samalla tavalla kuin aiemmin murhattu Nick Berg, sieppaajat leikkasivat hänen päänsä irti veitsellä. Mestauksesta on ladattavissa video internetissä.
Override

**Override** on fiktiivinen hahmo Transformers-universumissa.

## Generation 1
Override esiintyy vain alkuperäisessä *[[The Transformers]]* -sarjakuvassa. Override esiintyy lyhyesti Alikantta -saagassa, kun Decepticonit Starscream ja Ratbat tutkivat maan Autoboteille lähetettyjä, vanhoja videotiedostoja. Override toimii nuoren Optimus Primen johtaman Autobot-partion soturina, joka ei vielä kunnioita Primea.
Seuraavaksi Override tulee mukaan Matrixin etsinnän yhteydessä, kun hänen partionsa joutuu aavikkoplaneetalle etsimään sitä. Override vilahtaa tosin pienessä, muutaman kuvan sivuroolissa vuotta aikaisemmin ilmestyneessä Tarinassa, missä ihmisjoukko, Roadjammerit yrittävät pysäyttää Transformereita.

## Generation 2 / G.I.JOE
Sarjojen Generation 1 ja Generation 2 väliin sijoittuvassa Action Force -sarjakuvassa Override kuuluu pieneen, Hot Spotin johtamaan Autobot ryhmään, minkä tarkoitus on pysäyttää Megatron. Cobran tiedemiesten korjaama ja valvatasti voimistunut Megatron repii Overriden paljain käsin palasiksi, Overriden ostaessa aikaa muille ryhmäläisilleen, salamatkustaessaan Arkkiin.
Override muuntautuu sivuvaunuiseksi moottoripyöräksi.

## Transformers: Cybertron
Cybertronin Override on planeetta Velocitronin johtaja ja hän isännöi myös planeetalla pidettäviä kilpa-ajoja. Override muuntautuu huippunopeaksi kilpa-autoksi.
Override liittoutuu Aubottien kanssa, estääkseen Decepticoneja saamasta Cyber-planeetta avaimia. Hänestä tulee Autobot Hot Shotin ystävä.
Override on miespuolinen transformeri, mutta amerikkalaisessa duppauksessa hänet on kuitenkin muutettu naiseksi ja hänen dialogiaan on muutettu naisemmalliseksi.

## Aiheesta muualla
*[Lisätietoa Overridesta TFWIKI.Netissä, Transformers-aiheisesta wikiassa](http://tfwiki.net/wiki/Override_(disambuguation))
Biosaatavuus

**Biosaatavuus** () kuvaa ravintoaineiden, erityisesti kivennäisten, imeytyvyyttä ruuansulatuselimistössä. Farmakokinetiikassa käytetään yleensä käsitettä (**biologinen**) **hyötyosuus** puhuttaessa lääkeaineen siirtymisestä vereen. Ympäristöasioissa biosaatavuudella voidaan viitata myös ympäristössä olevien haitta-aineiden kulkeutumiseen ravintoketjuihin.

## Lähteet
Am Universum

**Am Universum** on Amorphiksen albumi, joka julkaistiin vuonna 2001. Siinä on vaikutteita jazzista, ja albumilla vierailevat saksofonisti Sakari Kukko  ja sahansoittaja Antti Halonen. Japani-versiossa on bonusraita "Too Much to See".

## Kappaleet

## Kokoonpano
* Niclas Etelävuori – basso
* Esa Holopainen – soolokitara
* Santeri Kallio – kosketinsoittimet
* Pekka Kasari – rummut
* Tomi Koivusaari – rytmi- ja akustinen kitara
* Pasi Koskinen – laulu

### Vierailijat
* Antti Halonen – saha (kappaleessa 10)
* Sakari Kukko – saksofoni (kappaleissa 1, 5, 6, 8 ja 10)

## Singlet

## Arvostelut
* Soundi: 

## Lähteet

## Aiheesta muualla
* Sanoitukset Amorphiksen kotisivuilla
* 
*
Annie

**Annie** (oik. **Anne Lilia Berge Strand**, s. 21. marraskuuta 1977 Trondheim, Norja) on norjalainen popmuusikko ja DJ. Annien debyyttialbumi *Anniemal* julkaistiin vuonna 2005. Kappaleen ”Heartbeat” musiikkivideo on kuvattu Helsingissä.

Island Records julkaisi Annien toisen albumin *Don't Stop* syyskuussa 2008; albumin ensimmäinen single ”I Know UR Girlfriend Hates Me” julkaistiin muun muassa Isossa-Britanniassa.

## Ura
### Nuoruus
Anne Lilia Berge syntyi 21. marraskuuta 1977.

### Anniemal
Annie julkaisi vuonna 1999 singlen "The Greatest Hit". Hittikappaleesta julkaistiin useita versioita, joista kuuluisimmat ovat 2010 remixed ja The Greatest Numb.
Vuonna 2002 julkaistiin single, joka ei päätynyt Annien esikoisalbumille. Tämän jälkeen hän on julkaissut muutamia singlejä, joista yksi on "Heartbeat", josta julkaistiin Helsingissä kuvattu musiikkivideo.
### 2005–2007
Annie ryhtyi DJ:ksi. Hän julkaisi DJ-albumin vuonna 2005, jonka jälkeen hän teki pari live EP:tä.
### Don't stop
Albumilta *Don't stop* julkaistiin singlejä. Albumin teema oli iloinen ja rauhallinen.
### 2015–
Vuonna 2015 Annie julkaisi EP:n.

## Diskografia
### Albumit
### Studioalbumit
* 
* 
* 

### Remixalbumit
*

### Singlet
* **
* 
* 
* 
* 
* 
* 
* 
* 
* 
* 
* Anthonio (2009)
*Russian Kiss 2014
* Cara mia 2015

### Promosinglet
*Me plus one (2005)

### Ept
* All night (2009) Albumin *Don't stop* mukana toisena levynä 
*Expation variation (2015)

## Aiheesta muualla
*Annien kotisivut  
*
The Hockey News

**The Hockey News** on pohjoisamerikkalainen jääkiekkolehti. Pääosa sen sisällöstä käsittelee NHL-liigaa. 

Lehteä on julkaistu vuodesta 1947 lähtien. Sitä lukee viikoittain yli 225&nbsp;000 ihmistä. The Hockey News on ostetuin jääkiekkolehti Pohjois-Amerikassa. 

Lehti ilmestyy 34 kertaa vuodessa (pelikauden aikana lähes viikoittain ja kesällä kuukausittain). Numeroista kuusi on erikoispainoksia:
*The Season Opener ("Kauden aloitus")
*People of Power and Influence ("Vaikutusvaltaiset henkilöt")
*Future Watch ("Tulevaisuuden näkymät")
*Draft Preview ("Varaustilaisuuden ennakko")
*Season In Review ("Kausi kertauksessa")
*The Yearbook ("Vuosikirja")

## Katso myös
* The Hockey Newsin luettelo 100 parhaasta NHL-pelaajasta

## Lähteet

*http://www.thehockeynews.com/pages/about_us.html
Kreikankilpikonna

**Kreikankilpikonna** (*Testudo hermanni*) on yksi kolmesta Välimeren Euroopan puoleisilla rannoilla elävistä kilpikonnalajista. Sitä ei pidä sekoittaa espanjankilpikonnaan (*Testudo graeca*), jonka englanninkielinen nimi on Greek tortoise. Myös nimitystä *Eurotestudo hermanni* näkyy kirjallisuudessa. Kaiken kaikkiaan Välimeren seudun kilpikonnien taksonomiaa tutkitaan ja muutoksia lienee tulossa.

## Ulkonäkö ja koko
Kreikankilpikonnan kilpi on 12–20 senttiä pitkä, ja siinä on keltaisella pohjalla tummia kuvioita. Naaras on hiukan suurempi kuin koiras. Kreikankilpikonna on myös isompi kuin nelivarvaskilpikonna. Kilpi on matala ja leveä, vatsakilpi on kiinteä ja jäykkä. Hännän päässä on sarveispiikki, eikä reisissä ole tuberkkeleita. Etujaloissa on yleensä viisi kynttä ja takajaloissa neljä. Voi kasvaa jopa reikäleivän kokoiseksi. Uroksella on yleensä vaaleampi kilpi kuin naaraalla.

## Levinneisyys
Kreikankilpikonnaa tavataan Etelä-Euroopassa ja Balkanilla.

## Ravinto
Kreikankilpikonna on kasvinsyöjä. Lemmikkinä se lihoo helposti, ja sille on varottava antamasta liian energiapitoista ruokaa. Se syö melkein kaikkea vihreää.

## Muuta
Kreikankilpikonnan maahantuontiin on oltava CITES-lupa.

## Lähteet
Christopher Egan

**Christopher Andrew Egan** (s. 29. kesäkuuta 1984 Sydney) on australialainen näyttelijä, joka tunnetaan muun muassa Nick Smithin roolista australialaisessa saippuasarjassa *[[Home and Away]]*.

Egan muutti Los Angelesiin vuonna 2003. Hän on harjoitellut näyttelemisen ohella myös tanssia ja laulamista.

## Filmografia
### Elokuvat
*Eragon (2006) ... Roran
*Virgin Territory (2007) ... Dioneo
*Resident Evil: Tuho (2007) ... Mikey
*Crush (2009) ... Julian
*Rakkauskirjeitä Julialle (2010) ... Charlie 

### Televisiosarjat
*Home and Away (2000–2003) ... Nick Smith
*Home and Away: Salaisuudet ja kaupunki (2002) ... Nick Smith
*Keisari (2005) ... Agrippa
*Everwood (2006) ... Nick Bennett
*Alpha Male (2006) ... Felix Methusulahh
*Kadotettu (2006) ... Ben Wilson
*Kings (2009) ... David Shepherd
*Dominion (2014–) ... Alex Lannon

## Aiheesta muualla
*
Muhammad ibn Rašid Al Maktum

Šeikki **Muhammad ibn Rašid Al Maktoum** () (s. 1949) on nykyinen Arabiemiirikuntien pääministeri, varapresidentti, puolustusministeri sekä Dubain hallitsija.

Hänen omaisuutensa arvon on sanottu olevan 16 miljardia Yhdysvaltain dollaria vuonna 2007.  Muhammad ibn Rašid Al Maktum olisi näin maailman neljänneksi rikkain kuninkaallinen.

## Lähteet
*Muhammad ibn Rasid Al Maktumin viralliset sivut 

### Viitteet

## Aiheesta muualla